“เอกชัยการแพทย์” จ่อเคาะราคา IPO 13 ก.ค.นี้ คาดเปิดจองปลายเดือนนี้
“เอกชัยการแพทย์” ผู้ประกอบธุรกิจโรงพยาบาลเอกชนชั้นนำในจังหวัดสมุทรสาคร จ่อเคาะราคา IPO ใน 13 ก.ค.59 คาดเปิดจองปลายเดือนนี้-จดทะเบียนในตลาดหลักทรัพย์ฯ Q3/59 โดยมี บล.ฟินันเซีย ไซรัส เป็นที่ปรึกษาทางการเงินและผู้จัดการการจัดจำหน่ายและรับประกันการจำหน่าย 
8 ก.ค. 2559

บริษัท เอกชัยการแพทย์ จำกัด (มหาชน) หรือ EKH ระบุว่า เตรียมกำหนดราคาเสนอขายหุ้นเพิ่มทุนต่อประชาชนทั่วไปครั้งแรก (IPO) ในวันที่ 13 ก.ค.59 ก่อนจะเปิดให้จองซื้อในช่วงปลายเดือนนี้ โดยมี บล.ฟินันเซีย ไซรัส เป็นที่ปรึกษาทางการเงิน และผู้จัดการการจัดจำหน่ายและรับประกันการจำหน่าย และคาดว่าจะเข้าจดทะเบียนในตลาดหลักทรัพย์แห่งประเทศไทย (SET) ในหมวดธุรกิจการแพทย์ภายในช่วงต้นไตรมาส 3/59
ทั้งนี้บริษัทประกอบธุรกิจโรงพยาบาลเอกชนชั้นนำในจังหวัดสมุทรสาคร ซึ่งให้บริการเฉพาะลูกค้าทั่วไปที่ชำระเงินเอง  โดยมีกลุ่มผู้ป่วยที่เข้ามาใช้บริการทั้งจากคนในพื้นที่จังหวัดสมุทรสาครและ จังหวัดใกล้เคียง